Julkaistu 4.10.2018 12:45 Kirjoittaja Ari J. Vesa Kuvat Lauri Tuomola
Sähköautojen latauspisteverkosto laajenee vauhdilla. Kuvassa Tallikedon pysäköintialueen latauspiste Raumalla.
Norja on ollut sähköautoilun edelläkävijä jo vuosia. Syyskuussa Norjassa myydyistä 10 620 uudesta autosta 45 prosenttia oli sähköautoja. Kun mukaan lasketaan ladattavat hybridit, nousee ladattavien autojen osuus myydyistä autoista 60 prosenttiin. Tämä on Norjassakin uusi ennätys, vaikka ladattavien autojen osuus myynnistä on ollut tähänkin asti korkea.
Täyssähköautot syövät Norjassa jo ladattavien hybridien osuutta myyntiluvuissa ja dieselautojen myynti on romahtanut.
Sähköautojen yleistyminen on kiinni myös latauspaikkojen lisääntymisestä. Norjassa ei ole vielä tullut puutetta latauspaikoista ja sama kehitys on nähtävillä meilläkin. Latauspaikkojen määrä kasvaa Suomessa päivittäin. Myös taloyhtiöt ovat heräämässä ja sallimalla sähköautojen lataamisen parkkipaikoillaan.
Suomalaiset kaupan alan yritykset ovat kehityksessä hyvin mukana. Sähköauton lataus kauppareissun yhteydessä on auton hankkineille arkipäivää. Kaupan parkkihalleissa ja pysäköintialueilla on nykyiseen sähköautokantaan nähden hyvät latausmahdollisuudet ja eri ketjut panostavat niihin myös jatkossa.
Oletko tutustunut Lännen Omavoiman Pömpeleihin? Lisätietoja sähköautojen latausratkaisuista täältä.
kotitalouksille yrityksille taloyhtiöille sähköautot latausratkaisut Pömpeli